તેઓએ તેમ પણ જણાવ્યુ હતુ કે, કેવડિયા વિસ્તાર ની આદિવાસી પંચાયતો ને અનુસૂચિ – ૫, પેસા કાનુન મુજબ બહાર થી આવતા પ્રવાસીઓ પાસે થી વાહનો તેમજ પ્રવેશ માટે ફી લેવાનો અધિકાર છે પરંતુ હાલ આ ફી ગુજરાત સરકાર લઈ રહી છે જે બિનકાયદેસર છે. સ્ટેચ્યુ ઓફ યુનિટી અને નર્મદા ડેમ ની મુલાકાતી ફી ની આવક ની રોયલ્ટી આદિવાસી પંચાયતો ને આપવામાં આવે. અથવા મુલાકાતી ફી ઉઘરાણી માટે આદિવાસી પંચાયતો ને હક્ક આપવામાં આવે. ગામ પંચાયતો ને રાજ્ય સરકાર ખાનગી હોટલો - રીસોર્ટ - ભોજનાલય બનાવવા ફંડ આપે જેથી ગામ પંચાયતો પોતે સ્વનિર્ભર બની પોતાના ગામ યુવાનો ને રોજગારી આપે તેવી માંગણી કરી હતી.